***A Simple Plan*** er en amerikansk thriller fra 1998, med Bill Paxton, Billy Bob Thornton, og Bridget Fonda i hovedrollene. Historien finner sted i Minnesota, og følger brødrene Hank og Jacob Mitchell sammen med Jacobs venn Lou (spilt av Brent Briscoe) som oppdager 4.4 millioner dollar i kontanter. Musikken ble komponert av Danny Elfman, og filmen hadde premiere under Toronto International Film Festival i 1998.

Handling
--------

Hank Mitchell og hans gravide kone Sarah bor i Wright County, Minnesota. Hank er en av byens få personer med høyere utdannelse, og jobber som bokholder ved en fabrikk. Sarah er en bibliotekar. En dag jager Hanks eldre bror Jacob - som har lærevansker - og vennen deres Lou Chambers en rev i skogen. Men der snubler de over et havarert fly. Hank bestemmer seg for å se inn i flyet, hvor han oppdager en død pilot og en bag som inneholder 4,4 millioner dollar i 100 dollar-sedler. Han foreslår å varsle om hva de har funnet, men Lou og Jacob overtaler ham til å la være. Men sheriff Carl Jenkins kjører forbi området, og legger merke til de tre mennene etter at de har gjemt pengene i Jacobs pickup. Etter Lous forslag prøver Jacob å unngå mistanke ved å nevne å høre et fly i nærheten. De bestemmer seg for å holde pengene hemmelig, men Hank avslører snart hva som har skjedd for Sarah.

Sarah foreslår at Hank returnerer en liten del av pengene til flyet, for å unngå mistanke fra myndighetene. Hank tar med seg Jacob, som venter ved bilen og later som han skifter dekk. Den eldre bonden Dwight Stephanson nærmer seg Jacob på snøscooter, og spør ham om han har sett en rev som hadde stukket av med en kylling. Jacob, som tror at Dwight mistenker dem, slår ham ned. Hank tror at Dwight er død, og forteller Jacob at de burde skille lag og møtes igjen senere etter at han har flyttet kroppen. Men Dwight kommer snart til bevissthet, så Hank kveler ham. Deretter bruker han snøscooteren til å kjøre liket ned fra en bro, noe som får mordet til å ligne et utilsiktet dødsfall.

Sarah leter gjennom en rekke avis-utklipp på biblioteket, og oppdager at pengene var løsepenger etter en kidnapping fra Michigan - som hadde blitt bortført av to brødre: Stephen og Vernon Bokovsky. Sarah antar at den døde piloten var en av de to brødrene, ettersom løsepengene ble levert til kidnapperne. Den påfølgende natten krever en beruset Lou sin del av pengene fra Hank, fordi han er blakk og har brukt veldig mye penger siden de oppdaget flyet med pengene. Etter å ha født datteren deres, Amanda, mener Sarah at Hank burde anklage Lou for å ha drept Dwight ved å narre ham til å tilstå drapet og levere denne tilståelsen til politiet. Planen fungerer, selv om Jacob er forferdet og motvillig til å forråde vennen sin.

Lou blir sint når han innser at de har konspirert mot ham, og han truer Hank med en hagle. Jacob griper deretter jaktgeværet sitt og dreper Lou for å redde Hank. Hank forsøker deretter å roe ned Lous kone Nancy, som truer Hank med en pistol, men han dreper henne med Lous hagle. Hank iscenesetter deretter scenen for å få det til å se ut som Lou skjøt Nancy. Han og Jacob forteller politiet denne historien, og unngår arrestasjon og mistanke mot seg selv. Men sheriff Carl Jenkins ber brødrene om å hjelpe FBI-agent Neil Baxter i et søk etter det forvunnede flyet. Hank og Jacob møter Baxter og Carl ved politistasjonen. Men Sarah blir umiddelbart skeptisk til Baxter. Hun mistenker at han faktisk er Vernon Bokovsky, og at han utgir seg for å komme fra FBI for å få igjen pengene selv. Når hun oppdager at dette er sant, advare Hank - som stjeler en revolver og ammunisjon fra Carls kontor.

Etter at de har gått inn i skogen, dreper han Baxter så snart han får muligheten. Senere forteller Jacob at han ikke lenger ønsker å leve med alle minnene om alt de har gjort, og han ber Hank om å drepe ham og gi Baxter skylden for dødsfallet. Når Hank først nekter å gå med på dette, truer Jacob med å begå selvmord. Hank myrder derfor Jacob med Baxters pistol. Snart kommer ekte FBI-agenter for å etterforske situasjonen, og Hank oppdager at veldig mange av serienumrene på kontantene som ble brukt i løsepengene ble skrevet ned for å spore opp kontantene. Så pengene kunne aldri brukes, uten å bli oppdaget. Når Hank kommer hjem brenner han derfor opp alle pengene, noe som gjør Sarah fortvilet.

Skuespillere
------------

* Bill Paxton som Hank Mitchell
* Billy Bob Thornton som Jacob Mitchell
* Bridget Fonda som Sarah Mitchell
* Brent Briscoe som Lou Chambers
* Gary Cole som Vernon Bokovsky / FBI-agent Neil Baxter
* Jack Wals som Tom Butler
* Chelcie Ross som Sheriff Carl Jenkins
* Becky Ann Baker som Nancy Chambers

Eksterne lenker
---------------

* Internet Movie DataBase
* AllMovie.com
* MetaCritic.com
* Rotten Tomatoes